**SRIJEDA, 18.3.2020.**

**PRIRODA I DRUŠTVO**

Dragi moji!

Odgledali smo i treći dan. Upoznali smo neke nove dvorce. Tko želi, može saznati nešto više o Klenovniku. O ljudskom tijelu smo puno naučili pa je vrijeme da krenemo dalje. Osim toga iza nas je gradivo o prošlosti naše domovine pa će sljedeći sadržaji biti nastavljeni na tu temu. Puno smo o tome već govorili.

Zadatak: Pročitajte u udžbeniku tekst na 88. i 89. str. Uz svaku rečenicu stavite kvačicu ili plusić ( √ za tvrdnju koju ste znali, a + za rečenicu iz koje ste nešto novo saznali). Riješite radnu bilježnicu na 108. str.

U bilježnicu zapišite:

**SAMOSTALNA REPUBLIKA HRVATSKA**

* 25. lipnja 1991. – Hrvatski sabor proglasio samostalnost
* prvi predsjednik dr. Franjo Tuđman
* agresija Srbije, Crne Gore i jugoslavenske vojske
* Domovinski rat
* pobjeda Republike Hrvatske

**HRVATSKI JEZIK**

Ponovite što znate o pridjevima. Zaigrajte igricu.

<https://view.genial.ly/5a85fde3da8acc53f27a2c13>

Prepišite u bilježnicu: 18.3.2020.

Pridjevi (vježbanje i ponavljanje)

Jedne oblačne i kišne srijede šetala sam zelenom šumom. Zaustavila sam se na trenutak i udahnula čist i svjež zrak. Promatrao me radoznali vrapčić. Čudio se mom velikom i šarenom kišobranu.

**Ispišite pridjeve iz kratke priče i napišite svoju priču koristeći se tim pridjevima. Sami odredite naslov priče. U priči podcrtajte pridjeve.**

**MATEMATIKA**

Zapišite u geometrijsku bilježnicu:

Crtanje pravokutnika i kvadrata

\*Pokušajte još i u udžbeniku na 98. str.istražiti kako se crtaju pravokutnik i kvadrat. Nacrtajte ih u geometrijsku bilježnicu. Nemojte zaboraviti označiti vrhove i stranice. Riješite u udžbeniku 99. str. SRETNO VAM!

Pozdrav od učiteljice Pavice